kardosdrur/scandi-wiki huggingface dataset:
Geskel Saloman

Geskel Saloman (oprindelig Salomon) (1. april 1821 i Tønder – 5. juli 1902 i Båstad) var en dansk-svensk portræt- og genremaler, bror til Siegfried Saloman.

Geskel Saloman er søn af købmand Isak Salomon, der senere blev kantor ved den mosaiske menighed i København (1782 – 1848), og Veilchen født Geskel (1787 – 1836). Da forældrene flyttede til København, kom han på Kunstakademiet, hvor han 1846 vandt den lille sølvmedalje. Han var elev af J.L. Lund og har udstillet siden 1843, deriblandt maleren Conrad Christian Bøhndels portræt og Thomas Overskous portræt, for hvilket han 1849 vandt den Neuhausenske Præmie. Et tilfældigt ophold i Göteborg førte til, at han fra 1850 forblev bosat i Sverige, hvor han fik indfødsret. I Göteborg nød han megen anseelse som portrætmaler, men udførte dog også genrebilleder, som han for en del udstillede i København. Han interesserede sig også for tegneundervisning og blev forstander for "Göteborgs Musei Rit- och Målarskola", nu Konsthögskolan Valand; men efter at han 1868 var blevet medlem af Kunstakademiet i Stockholm, følte han sig tiltrukket dér og flyttede dertil 1871. Der blev han viceprofessor og professor ved Akademiet og kongelig portrætmaler med løn. Saloman var en meget søgt portrætmaler i Sverige, men har ved siden deraf stillet sig stedse større opgaver, dels i genrebilleder, dels senere i historiske kompositioner eller nærmest, hvad man kalder den historiske genre, og han har endnu i sin høje alder bevaret sin friskhed og arbejdskraft. Et af hans tidligere arbejder, En Væverske med sit Barn (udstillet i København 1858), fik "mention honorable" på Salonen i Paris, hvor han studerede under Thomas Couture 1854-55. Et andet ældre billede, Nyheder fra Krimkrigen (1855), tilhører museet i Göteborg, medens En ung Pige med et Brev (1872) tilhører Nationalmuseum i Stockholm. Et i dekorativ henseende meget virkningsfuldt billede, om end ikke indholdsvægtigt nok til størrelsen, En sejrrig (fransk) Armés Hjemkomst (1879), blev skænket kong Oscar 2. af Sverige til hans sølvbryllup. Hans seneste arbejder er Gustav Vasa og Dalkarlene (1885) og Marsk Stigs Døtre (1893), hvilke tilhører Nationalmuseet i Stockholm, og endelig Ahasverus og Dødens Engel (udstillet 1896). Trods nogen svaghed i udførelsen savner navnlig de to sidste billeder dog ikke følelsesfuld poetisk virkning.

Saloman blev 1855 gift med Ida Jacobson (1828 – 1863) fra Göteborg, datter af bankier Morris Jacobson (1800 – 1870). Saloman har også optrådt som forfatter, især med studier over Venus fra Milo.

Portræt af biskop Tage Müller hænger i Ribe Domkirke. Portræt af amtmand, grev Sponneck hænger på Ribe Gl. Rådhus.

Galleri

Referencer

Ekstern henvisning 
 

Malere fra Danmark
Personer fra Tønder
Danskere i 1800-tallet
Portrætmalere
Jøder fra Danmark
Personer i Dansk Biografisk Leksikon
Modtagere af De Neuhausenske Præmier
Medlemmer af Kungliga Akademien för de fria konsterna
Hofmalere fra Sverige
David Lau Magnussen

David Lau Magnussen (født 5. september 1981) er en dansk pianist.

David Lau Magnussen har studeret på Universität für Musik und darstellende Kunst Wien og i solistklassen på Det Kgl. Danske Musikkonservatorium.

Pianister fra Danmark
Dimetylæter

Dimetylæter (dimethylether, DME, internationalt dimethyl ether) er et organisk stof med formlen CH3OCH3. Dimetylæter er den simpleste æter, det er en farveløs gas. Når dimetylæter forbrændes produceres kun lidt NOx og CO, selvom HC og soddannelsen er betydelig. DME kan blive et rent brændstof hvis det forbrændes i motorer optimeret til DME.

Brændstof 
DME er et lovende brændstof i dieselmotorer, benzinmotorer (30% DME / 70% LPG), og gasturbiner grundet DMEs høje cetantal, som er 55, sammenlignet med diesels, som er 40–53. 
Kun moderat ændring er nødvendig for at konvertere en dieselmotor til DME. DME simple carbonkæde resulterer ved forbrænding i meget lave udslip af NOx og CO. På grund af dette og grundet DMEs svovlfrihed opfylder brændstoffet selv de strengeste forureningsdirektiver i Europa (EURO5), USA (U.S. 2010) og Japan (2009 Japan). 

DME bliver udviklet som et syntetisk biobrændstof (BioDME), som kan fremstilles fra lignocellulose biomasse og forgasning af andre biomasser .
I øjeblikket overvejer EU BioDME det i et potentielt biobrændstof mix i 2030, Volvo-gruppen er koordinatoren for det Europæiske projekt BioDME. 
og  Mobil anvender det i deres metanol til benzin-proces.  Illustrationen i linken illustrerer nogle af proceserne fra forskellige råmaterialer til DME.

I 2009 vandt et team af universitetsstuderende fra Danmark Urban Concept/Internal Combustion class ved European Shell Eco Marathon med et fartøj som kørte på 100% DME. Fartøjet kørte 589 km/liter brændstofækvivalent til benzin, med en 50 cm^3 2-takt motor som virkede efter Diesel-princippet. Udover at vinde, slog de også den gamle rekord på 306 km/liter, lavet af det samme team i 2007.

Kølemiddel 
Dimetylæter (DME) bliver mere og mere populært som et kølemiddel.

Sikkerhed 
I modsætning til andre ætere modstår DME autoxidation. Dimetylæter er forholdsvist ugiftigt, men det er meget brændfarligt.

Referencer

Eksterne henvisninger 

 The International DME Association 
 dimethyl ether 3D view and pdb-file 
 10. okt 2008, ing.dk: Topsøe løfter sløret for verdens største demo-anlæg for DME-brændstof 
 14. jul 1995, ing.dk: Topsøes DME er gammel opfindelse
 24. nov 2000, ing.dk: Han vil løse gåden om fremtidens brændstof Citat: "...DME smører elendigt og nedbryder pakningerne i brændstofpumperne..."

Ethere
Brændstoffer og brændsler
Syntetiske brændstoffer
Energilagring
Excellence

Excellence (lat. excellentia, fortræffelighed, herlighed) er en ærestitel. Den brugtes som ærestitulatur allerede om og til de langobardiske og frankiske konger, selv de romersk-tyske kejsere indtil Henrik VII forsmåede ikke denne benævnelse, indtil de antog den mere pompøse majestætstitel. Derpå gik titlen over til at anvendes af de kejserlige og kongelige statholdere samt af hertuger og rigsgrever. I Italien lod de forskellige mindre staters fyrster sig ligeledes udmærke med excellence-titlen, hvilket de dog senere (17. århundrede) ombyttede med altezza; nu er i Italien enhver adelsmand excellence. I Spanien er excelencia særlig grandernes Titel, men anvendes også om generalkaptajner o.a. høje rigsembedsmænd. I Tyskland fik titlen i 17. og 18. århundrede megen udbredelse og kom endog til anvendelse på professorer og universitetslærere. Blandt diplomaterne er det kun ambassadører, der i det officielle sprog er berettigede til at benævnes excellence; men også andre fremmede statsrepræsentanter hædres af courtoisie med prædikatet. Efterhånden indskrænkedes brugen af titlen excellence i de fleste stater, og den føres overalt i nyere tid kun af staternes højeste civile og militære embedsmænd, som f.eks. præsidenter, ministre, guvernører, generaler, admiraler etc.

Af de nordiske riger giver Danmark ethvert medlem af 1. rangklasse titel af excellence. Tidligere var ministre dog ikke altid omfattet af titlen, hvilket de er i dag. Ifølge forordning af 25. maj 1671 §19 havde lensgrever i Danmark og Norge ret til "af de kgl. Betjente og Undersaatter" at lade sig give prædikatet "højgrevelig Excellence", når de indehavde et embede, der medførte almindelige excellence-titel, og for de ægte mandlige descendenter af familien Danneskiold er det fra Frederik VI's tid en særret at henhøre til første rangklasse og tituleres excellence.

I Sverige indehaves excellence-titlen af statsministeren, udenrigsministeren og rigsmarskallen. I Norge anvendes den for tiden ikke.

Kilder 
 

Titler
Titler i Rangfølgens klasse 1
Albert Rüdinger

Fritz Albert Christian Rüdinger (født 20. april 1838 på Frederiksberg, død 7. april 1925 i København) var en dansk violoncellist og maler. Han var far til Frederik Rüdinger.

Albert Rüdinger var søn af musiker Fritz Peter Heinrich Rüdinger (1801-1864) og Barbara Nicoline født Harss (1811-1894). Uddannet fra sin ungdom i violoncelspil af kapelmusikus Ferdinand Rauch blev han 1864 ansat som violoncellist i Det Kongelige Kapel, studerede fra 1866 en tid hos den bekendte Friedrich Grützmacher i Dresden, blev 1877 1. violoncellist i kapellet og tog sin afsked der fra 1899. Både som kammermusiker og som lærer var han meget anset, og de fleste af vore yngre dygtigere violoncellister skylder ham deres grundige uddannelse, for eksempel Henry Bramsen (indtil dennes 16. år), Anton Hegner, Emil Bruhn og Ejler Jensen. Han har udgivet Tekniske Studier for Violoncello (1892; 2. udgave 1898), som også bruges en del i udlandet, samt flere instruktive sager. I en lang række af år har han virket ved Københavns Musikkonservatorium som lærer på sit instrument, ligesom i Hornemans Musikinstitut.

Ved siden af denne sin virksomhed lagde han sig efter malerkunsten og fik vejledning af Otto Haslund og Harald Foss, men uddannede sig primært på egen hånd. Siden 1875 har han stadig været udstiller på Charlottenborg som dyremaler og især som landskabsmaler og har solgt nogle billeder til kunstforeningerne i København og Aalborg.

24. juni 1868 ægtede han Charlotte Adelaide Mørup (1844-1893), datter af godsforvalter Christian Mørup.

Han blev Ridder af Dannebrog 1897 og titulær professor 1907. Han døde 1925 og er begravet på Frederiksberg Ældre Kirkegård.

Der findes selvportrætter i Det kgl. Teater (1911), Teatermuseet og i familieeje.

Kilder

Eksterne henvisninger 
 
 
 

Malere fra Danmark
Cellister fra Danmark
Kongelige kapelmusici fra Danmark
Titulære professorer fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra Frederiksberg
Personer i Kraks Blå Bog (afdøde)
Personer i Dansk Biografisk Leksikon
Artikler fra 1. udgave af Dansk biografisk leksikon
Bo Dalum

Bo Dalum (født 13. november 1977 i Gundsømagle) er en dansk manuskriptforfatter, forfatter og videojournalist der også har udgivet lyrik og noveller i diverse skriftlige danske udgivelser. Hvedekorn, uDkAnt, Metro-Litteratur, Vintage'13, KÅNST, Tidens Kvinder, Underskoven, Hörbuch, M gasin, Trompet Poet.

Udgivelser
                                                                                  
Bo Dalum udgav i september 2015 sin debutroman Adrians Vinger, der er fortællinger om verdens begyndelse. Det er 70 sammenflettede beretninger om de gode, de onde, de mindste helte og de største kujoner, de ensomme og de lykkelige.

Bo Dalum har skrevet og instrueret novellefilmen Dejlig er Jorden der deltog på 11th Dhaka International Film Festival I Bangladesh.

Novellefilmen Haletudsen deltog på filmfestivalen Con-Can movie festival i Tokyo som den første danske film nogensinde.

Manuskriptet Albert & Eva blev efter Dramatisk Debut 2014 på Teater V udgivet via forlaget DRAMA i april 2016.

Bo Dalum har modtaget arbejdsstipendium fra Statens Kunstfond og legater fra Kunstrådets fagudvalg for litteratur.

Bo Dalum er uddannet fotograf og klipper, men arbejder også som tilrettelægger og producer. Færdiguddannet i 2009 hos Studio1-2, med primære arbejdsopgaver som fotograf og klipper hos TV2, DR, TV3, Viasat og Kanal 4. Han har ligeledes arbejdet som producer på nyhedsudsendelsen 15 min på Kanal 4.

Eksterne henvisninger 
 

Filminstruktører fra Danmark
Historieformidlere
Dansk Bibliofilklub

Dansk Bibliofilklub er en klub for danske bibliofile, dvs.  bogsamlere og folk med stor viden om boghistorie og bogvæsen. Klubben består hovedsageligt af danske medlemmer, men tæller også internationale medlemmer med speciel interesse i dansk bibliofili, og emnemæssigt favner medlemmernes interesse bredt, fra middelaldermanuskripter, inkunabler og renæssancebøger til helt moderne litteratur, typografi og illustrationskunst. 

Klubben blev stiftet 16. juni 1942 af bibliotekar Carl Dumreicher, forlagsboghandler Paul Hagerup, antikvarboghandler Thorvald Johansen og landsretssagfører Mogens Müllertz og havde i første omgang 49 medlemmer, senere udvidet til i dag 70 medlemmer. Carl Dumreicher blev klubbens første formand indtil 1956, hvor han blev afløst af lektor K.F. Plesner.

Klubben indstiller selv nye medlemmer, og man kan således ikke ansøge om optagelse. Blandt klubbens æresmedlemmer har blandt andre været Hans Kongelige Højhed Prins Henrik og dansk-amerikaneren J. Christian Bay.

Klubben er et forum, hvor medlemmerne deler deres viden og passion for bøger ved flere møder om året til diskussions- og foredragsaftener. Man inviterer også ikke-medlemmer med boghistorisk eller bibliofil specialviden til at holde foredrag. Dansk Bibliofil-Klub har også en del rejseaktivitet og besøger årligt danske og internationale biblioteker og bogsamlinger. 

Dansk Bibliofil-Klub udgiver en række publikationer, især til klubbens egne medlemmer, om bibliofile emner og har som det hidtil største værk i 2012 udgivet "Danske bogsamlere i det 20. århundrede" i to bind (et tredje, supplerende bind udkom i 2017) i samarbejde med Forening for Boghaandværk. Klubben har i en årrække udgivet en serie med titlen Vores yndlingsbøger med ti beretninger om medlemmernes yndlingsbøger.

Dansk Bibliofil-Klub har arrangeret udstillinger, hvor medlemmerne har fremvist nogle af deres bøger for offentligheden, bl.a. på Kunstindustrimuseet i forbindelse med klubbens 50 års- og 60 års-jubilæer og i renæssanceåret 2006, og på Thorvaldsens Museum i 2017 i forbindelse med klubbens 75 års-jubilæum.

Litteratur 

 Christian Sørensen m.fl. (red.)., Danske bogsamlere i det 20. århundrede 1-3, Dansk Bibliofil-Klub/Forening for Boghaandværk, København 2012-2017.
 Svend Dahl, "Om at samle på bøger", s. 104-136 i: Sven Tito Achen (red.), Jeg er Samler, bind 1, Politikens Forlag, 1955.

Eksterne henvisninger 
 Information.dk, "Auktion over en livslang passion", 26. november 2010

Bibliofilklub
Etableret i 1942
Bøger
Rüdesheim am Rhein

Rüdesheim am Rhein (eller blot Rüdesheim) er en mindre købstad ved Rhinen i Tyskland. Byen har ca. 10.000. indbyggere. Rüdesheim har en omfattende turistindustri med bl.a. mange skandinaviske turister. Herudover dyrkes der vin på skråningerne rundt om byen. Den velkendte brændevin 'Asbach Uralt' produceres i Rüdesheim. 

Der findes en velkendt og velbesøgt turistgade, Drosselgasse, som er en 3 meter bred og 144 meter lang gade fyldt med restauranter, ølstuer og små souvenierbutikker. I centrum af byen ligger en svævebane-station, hvorfra svævebanen Seilbahn Rüdesheim fører passagererne over vinmarkerne og op til udsigtspunktet og mindesmærket Niederwalddenkmal.

Byens beliggenhed ved Rhinen præger livet i byen. Der er anlagt promenade langs floden, ligesom mange af byens hoteller og restauranter er opførte med udsigt over floden. Turistbåde har hyppige anløb og afgange fra Rüdesheim med faste sejlplaner, både til byen Bingen am Rhein på modsatte side af floden og til ture op og ned ad Rhinen. 

Rüdesheim har en årlig vinfest, "Rüdesheimer Weinfest", hvortil der også arrangeres rejser fra bl.a. Danmark.

Andet 
I den første af Elvis Presleys film efter hans soldatertid i Tyskland, G.I. Blues fra 1960, synger han sangen "Pocketful Of Rainbows" under en tur i gondol nr. 76 i Seilbahn Rüdesheim.

Referencer

Eksterne henvisninger 

 Byens hjemmeside 

Byer i Hessen
Vinterdæk

Vinterdæk er en dæktype til biler, som er særlig velegnet til kørsel i kulde og sne. Nogle bilister skifter deres bilers sommerdæk til vinterdæk, når den første frost sætter ind, idet dækket har et øget vejgreb og nedsætter risikoen for udskridning på isglatte og våde kørebaner. Andre bilister kører på helårsdæk, og sparer på den måde besværet med at skifte dæk 2 gange årligt.

Et vinterdæk har principielt den samme konstruktion som et sommerdæk eller et helårsdæk, men anvender en anden gummisammensætning indeholdende mere naturligt gummi, hvilket giver den egenskab at dækket blive mindre hårdt når temperaturen falder. Dette øger friktionen og dermed vejgrebet, derudover er mønstret på et vinterdæk designet med flere og mindre "trædepuder" som ligeledes øger friktionen mod underlaget, og er bedre til at lede vand væk fra dækket, hvilket igen også modvirker aquaplanning. I 2015 viste tests at bestemte typer helårsdæk kan være næsten lige så gode som vinterdæk og sommerdæk.

Til kørsel i dyb eller sammenkørt sne og is, er pigdæk et bedre alternativ til vinterdæk, eller eventuelt snekæder som en mere fleksibel løsning. I Danmark er pigdæk kun tilladt mellem den 1. november og 15. april, og skal være monteret på alle hjul.

Referencer 

Dæk
Høvdingebold 2010

Høvdingebold var et sportsprogram som blev vist i foråret 2010 på DR. Det er baseret på den gamle sport høvdingebold.
Første gang dette program blev vist, var i 2009 med 12 hold, i 2010 var der kun 8.
For første gang, blev der også vist fire auditions, hvor man så holdene: VIP, De Rødhårede, Perlevenner og De Tatoverede blive skabt. I programmerne var der to hold, der dystede mod hinanden hver, vinderen gik direkte videre til næste program, men taberen skulle videre til en "vind eller forsvind"-kamp med et andet taberhold, og vinderen af denne kamp, gik videre til næste program.

Første program

indledende runder

Vind eller forsvind

Andet program

Indledende runder

Vind eller forsvind

Tredje program

Høvdingetesten

Indledende runder

Fjerde program

Indledende runder (med gymnastikbolde)

Vind eller forsvind

Femte program

Indledende runder

Vind eller forsvind

Finale 

Stillingen fra Høvdingebold 2010 blev dermed:
 Søofficererne
 De tatoverede
 Outdoor barbies
 V.I.P.
 De rødhårede
 Perlevenner
 Homoerne & P3 united

Om holdene

De rødhårede 
 Høvding, Sebastian Klein
 Erik Bo Andersen "Røde Romario"
 Benjamin Koppel "Bim"
 Maja Rohde "Pumba"
 Stormløber, Andreas Holm Hansen "Ginger"
 Magnus Elleby-Hansen

De tatoverede 
 Høvding, Morten Breum
 Anne Lindfjeld
 Tidligere høvding, Felix Smith
 Mikael "Kryb" Jensen
 Ronni Brasco Høfling
 Stormløber, Jean "BANG" Manhart
 Martin Mors Andersson

Homoerne 
 Høvding, Henrik "Papa" Dencker
 Sigurd "Siggi" Kjær
 Henrik Breiner Sørensen "Fuzzy"
 John Mikkelsen
 Christian Dorrow "McBeefy"
 Paul "Pålle" Dobson
 Peter "Puppy" Kristensen

Outdoor barbies 
 Høvding, Maria Skovgaard Langberg
 Maria Estella Gullestrup
 Stormløber, Fie "Fu" Johnsen
 Camilla Høeg Gade "Camsen"
 Maibrit "Maise" Tomstrup
 Annika "Anix" Lund Jensen
 Janne "Løjser" Kiilerich Løjborg

P3 united 
 Høvding, Mads Steffensen 
 Stormløber, Nicolas Kawamura
 Mikkel Bagger
 David Mandel "Det gule lyn"
 Sara "8" Otte
 Tony Scott
 Thomas "TomTom" Skov Gaardsvig

Perlevenner 
 Høvding, Biilal "Biilo" Al Manti
 Achmed "T" Ali Turky
 Issa Firas
 Gawtham Sriranjan Sambanthasarnalayam "GT"
 Malene Santini
 Jahfar Muataz
 Muhammad Najei Matrod

Søofficererne 
 Høvding, Erik Madsen
 Mark Sværke
 Peter Højgrav
 Snorre Gudnason
 Søren Gaul
 Daniel Post
 Tinna "Bissen" Bisgaard

V.I.P. 
 Høvding, Sidney Lee "Sid"
 Jackie Navarro
 Stine Kronborg
 Stormløber, Nick Zitouni
 Lukasz Poplawski
 Christian Kiefer
 Victor "Maschinegun" Moreno

DR-programmer
Peter Øhrstrøm

Peter Øhrstrøm (født 23. marts 1949) er dr.scient. og professor ved Institut for Kommunikation på Aalborg Universitet. Han har flere gange været folketingskandidat for Kristendemokraterne, og han var medlem af Det Etiske Råd i perioden 2000-2010.

Peter Øhrstrøm har publiceret en del bøger og artikler om tidsbegrebet, om logik og argumentation, samt om etik (herunder etisk argumentation). Desuden har han beskæftiget sig med problemstillinger vedrørende forholdet mellem tro og viden. Bl.a. har han interesseret sig for intelligent design især i videnskabshistorisk og filosofisk belysning. Han blev i 1986 ansat ved Aalborg Universitet og er i dag bl.a. tilknyttet Kaj Munk Forskningscentret. Han blev tildelt dannebrogsordenen i 2010.

Eksterne henvisninger 
 Hjemmeside ved Aalborg Universitet

Videnskabsfolk fra Danmark
Riddere af Dannebrog
Folketingskandidater fra Kristendemokraterne
Ansatte ved Aalborg Universitet
Professorer fra Aalborg Universitet
Jens Ove Kjeldsen

Jens Ove Kjeldsen (født 1945) er tidligere viceborgmester og Kristendemokraternes folketingskandidat i Thistedkredsen. 

Jens Ove Kjeldsen er uddannet cand.agro., og har haft adskillige tillidsposter i Kristendemokraterne over flere år, hvor han bl.a. har været viceborgmester i Herning Kommune og afløser i Folketinget.

Skiftede i 2010 opstillingskreds fra hans bopæl i Herning Sydkredsen til Thistedkredsen.

Eksterne henvisninger 
Kristendemokraterne i Herning Kommune – Jens Ove Kjelden

Folketingskandidater fra Kristendemokraterne
Viceborgmestre fra Kristendemokraterne
Fanø Bryghus

Fanø Bryghus er et mikrobryggeri på Fanø.

I 2006 undersøgte et antal lokale ølentusiaster på Fanø interessen for at etablere et bryggeri på øen, og i august 2006 var Fanø Bryghus en realitet.

Omkring 3.500 folkeaktier og et antal A-aktier muliggjorde at et tidligere elværk blev ombygget, og et 10 hl Kaspar Schulz fuldautomatisk bryggeanlæg med tilhørende gæringstanke og lagringstanke sørgede for en kapacitet på 180.000 liter øl. Der blev også plads til en lille bar med udendørs serveringsområde.

Desværre var økonomien allerede fra starten meget anstrengt. Omkostningerne til etableringen blev væsentlig større end salget kunne bære. Efter to kapitaltilførsler og flere forskellige gode initiativer på at vende udviklingen, måtte Fanø Bryghus dreje nøglen om 23. december 2008.

Det esbjergensiske investeringsselskab E. Bank Lauridsen Holding A/S købte bryghuset i juni 2009 og bortforpagtede herefter varemærke, bygninger og produktionsudstyr til ejerkredsen bag Nørrebro Bryghus, og bryggeriet genåbnede i juli samme år med Claus Winther som direktør.

Bryghuset har siden udviklet sig til et af Danmarks mest anderkendte, bl.a. med hjælp fra flere amerikanske brygmestre, herunder Steve Rold, som huserer på Fanø i dag.

I 2018 overtog E. Bank Lauridsen Holding sammen med Styrup Holding fra Fanø også driften af bryghuset, og ansatte efterfølgende Sofie Jansen som direktør.

Bryggeriets bar har et fast sortiment af øl som består af:
 Fanø Rav 4.6%
 Fanø Lynghvede 5.0%
 Fanø Vadehav 6.5%
 Fanø Vestkyst 5.7%

Derudover brygges der sæsonbestemte øl, såsom Fanø Julebryg og Fanø Forår, ligesom brygmesteren generelt nyder stor kunstnerisk frihed til at afprøve nye øl-typer. I år 2017 lancerede bryghuset mere end 20 nye øl.

Se også 
 Bryggerier i Danmark

Referencer

Eksterne henvisninger 
 

Mikrobryggerier fra Danmark
Etableret i 2006
Bryghus
Glarner Alperne

Glarner Alperne en en bjergkæde i det centrale Schweiz. Den strækker sig fra Oberalppasset til Klausenpasset, og afgrænses af Urner Alperne i vest, Lepontiniske Alper i syd og Appenzellerland i nordøst. Det højeste bjerg er det 3.614 meter høje Tödi. Den østlige del af Glarner Alperne har en større forkastning, som er på listen som en del af den geologiske verdensarv.

Bjergkæder i Alperne
Schweiz' geografi
Finlandiastenen

Finlandiastenen er en sten fra Finland, som i 1967 blev fragtet til Danmark og foræret til Vestskoven som en gave fra Finland. Stenen blev officielt overdraget af Finlands præsident Urho Kekkonen, og den er i dag placeret i Vestskovens østlige del, ca. 1,5 km øst for Herstedøster i Albertslund Kommune.

Kilde 
 E. Laumann Jørgensen: Vestskoven (Hernovs Forlag, 1982)

Geologi
Albertslund Kommune
Etableret i 1967
Kansas City (Missouri)

Kansas City er den største by i den amerikanske delstat Missouri.

Museer og teatre 
 Negro Leagues Baseball Museum
 Kansas City Museum
 Worlds of Fun
 Nelson-Atkins Museum of Art
 Thomas Hart Benton Studio State Historic Site
 Kemper Museum of Contemporary Art
 Arabia Steamboat Museum
 Airline History Museum
 American Royal Museum
 Midland Theatre
 Harris-Kearney House Museum
 American Jazz Museum

Sportshold 
NFL - Amerikansk fodbold
 Kansas City Chiefs
MLB - Baseball
 Kansas City Royals
MLS - Fodbold
 Sporting Kansas City

Eksterne henvisninger 

 , Officielt websted

Byer i Missouri